ILTAKOULU RY

PÖYTÄKIRJA

HALLITUKSEN KOKOUS 9/2015

Paikka: LS D14

Aika: Tiistai 12.5. klo 15.44

Paikalla:

Mikko Lampo, puheenjohtaja

Maria Lavonen, sihteeri

Samuli Volanen

Markus Rahja

Merita Töttölä

Sara Österberg

Vera Järvenreuna

Ville Tynkkynen

Matleena Moisio

Aino Kattilakoski

Milla Toivanen

1. Kokouksen avaaminen

Kokous avataan ajassa 15.44.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Kokouksen pöytäkirjantarkastajiksi valitaan Matleena Moisio ja Vera Järvenreuna.

1. Kokouksen esityslistan hyväksyminen

Esityslista hyväksytään.

1. Ilmoitusasiat ja posti

Ei postia eikä ilmoitusasioita.

1. Talous
2. taloustilanne

Taloustilanne on tällä hetkellä 14.597,66 euroa.

1. laskut ja korvaukset

Maksetut laskut ja korvaukset:

Media 54, syksyn tutustumissaunaillan vuokra, 410,01 euroa.

Kimmo Oksanen, Tuotantomajakka – Produktionfyr Oy esiintymispalkkio lavatanssibileissä, 200 euroa.

Milla Toivanen, vappusitsien ostokset, 103,82 euroa. Hyväksytty sähköisesti.

Hyväksyttämättömät laskut ja korvaukset:

Petra Kantola, Simaa ja tippaleipä tilaisuuden vuoden paras opettaja kukkakimppu, 10 euroa. Hyväksytään.

Mikko Lampo, tarjoilut korkeakouluopiskelijaksi Tampereelle **-**tapahtumassa, 10 euroa. Hyväksytään.

Maksamattomia vappusitsimaksuja odotellaan.

1. kevään talouskatsaus 7.5.

Kokoontuminen siirrettiin tiistaille 12.5. Taloudellinen tilanne on hyvä ja kuluneen vuoden tapahtumista on jääty hyvin voitolle. Valmennuskurssi osoittautui tänä vuonna odotettua tuottavammaksi.

1. Valmennuskurssi

Valmennuskurssille osallistui tänä vuonna 22 henkilöä ja materiaalipaketin tilanneita on tähän mennessä 18 henkilöä. Toisin kuin edellisinä vuosina, Iltakoulu maksoi Metsolle vuokraa opetustiloista, koska jo viime vuoden puolella tehdyssä tilan varausvahvistuksessa oli ollut maininta valmennuskurssin maksullisuudesta.

Selkeitä kehityskohteita ensi vuoden kurssia silmällä pitäen ovat uusien tilavaihtoehtojen etsiminen sekä Iltakoulun sivuilta löytyvien kurssiin liittyvien tekstien tekeminen yksiselitteisen selviksi. Tänä vuonna esiintyi epäselvyyttä muun muassa siinä, mitä eroa on kurssin varausmaksulla ja pelkän materiaalipaketin tilaamisella.

Valmennuskurssi oli hetken täynnä eli ilmoittautuneita oli 23 henkilöä, mutta yksi henkilö perui viime hetkellä. Epäselvyytenä oli ilmoittautumisen viimeinen perumispäivä ja –maksupäivä. Yleisesti kurssiin liittyviä tiedotusasioita tulee jatkossa parantaa.

1. Työelämä- ja alumnitoiminta

Jari Mäkäläinen kirjoittaa uudet tekstit Iltakoulun nettisivuille kesän aikana.

Ensi syksynä Helsingin ekskua varten on tarkoitus tehdä suuntaa-antava ja osittain sitova äänestys vierailukohteista, jotta osallistujakiintiö saadaan täyteen.

Yhteiskuntatieteilijäpäivien prosessi on nytkähtänyt eteenpäin. JKY kokoaa Tampereen osallistujat yhteen. Tarkoitus on järjestää ideatyöpaja tapahtuman sisältöön liittyen. Tulossa on mahdollisesti Ratikka-appro.

Kuukausittaisen tervehdysviestin lähettäminen alumneille jatkuu myös syksyllä.

Alumnitapahtuma järjestetään 1.8. Tiedotusta tehostetaan loppukesästä.

1. Varainhankinta ja ravintolayhteistyö

Varainhankinta: Varainhankintatyöryhmä kokoontui 12.5. ja kävi Hämeenkadulla sijaitsevissa yrityksissä sponsoriyhteistyöhaun merkeissä. Moni yritys vetoaa yleiseen heikkoon taloustilanteeseen, mutta joukossa oli myös muutama yhteistyöstä kiinnostunut yritys. Varainhankintatoimikunta jää kesälomalle ja jatkaa toimintaansa syksyllä aina vuosijuhliin saakka. Markus Rahja laittaakuluvan viikon aikana politologi-listalle viestiä mahdollisista kavereiden ja sukulaisten yrityksien sponsorointimahdollisuuksista.

Puolivuotisraportti varainhankinnasta: kevään aikana on kokoonnuttu 4-5 kertaa soittelemaan yrityksiin, järjestöihin ja valtion instituutteihin. Kiinnostusta on kohteiden taholta ollut vaihtelevasti, mutta myös aitoa kiinnostusta on ollut. Useissa yrityksissä ongelma on kuitenkin yleisen taloustilanteen vuoksi vähennetty yhteistyörahoitus, jota joko ei ole tai sitä ei Iltakoululle riitä. Myöskin muutamassa tapauksessa kohteilla on ollut periaatepäätöksiä siitä, ettei tämänkaltaista toimintaa tueta. Toimikunta olisi voinut olla aktiivisempi, mutta yleisesti ottaen toteutuneiden yhteistyösopimusten vähyys liittyy yleiseen taloustilanteeseen ja politiikan tutkimuksen generalistisuuteen, minkä takia yrityspuolelta on haastavaa löytää selkeitä kohdeyrityksiä. Valtion instituutit voidaan nähdä tällaisena, mutta verorahoilla toimivat tahot eivät sponsoroinnin kautta voi jakaa rahoja eteenpäin, eivätkä he voi tulkita mahdollisia Iltakoulun ehdottamia yhteistyömuotoja aidosti heitä hyödyttävänä toimintana.

Ravintolayhteistyö: Artturin kanssa tehty sopimus on kunnossa.

Juveneksen sopimus on saapunut.

1. Haalarimerkit

Vakiohaalarimerkkejä on tällä hetkellä riittävästi myynnissä. Putin-merkkejä tilataan lisää syksyllä. Keskustellaan tulevista haalarimerkkihankinnoista. Ehdotetaan, että jatkossakin tilausmäärät pidetään yli sadan kappaleen tilauksina, jotta hyötysuhde säilyy mahdollisimman hyvänä.

Markus Rahja kilpailuttaa haalariyritykset kesän aikana, ja avaa myöhemmin keskustelun haalareiden tyylistä ja hinnasta. Tilaus järjestetään niin, että jo ensimmäisenä päivänä saataisiin haalarit sovitettua ja tilattua.

Keskustellaan tulevien fuksien vuosikurssimerkin tilaamisesta. Kannatetaan ehdotusta.

Syksyn haalarimerkit, lukuun ottamatta vuosijuhla- ja sitsimerkkejä, tilataan 31.7**.** mennessä. Tilausmäärät päätetään sähköisesti heinä- ja elokuun taitteessa.

1. Koulutuspolitiikka

Petra Kantola kävi Tamyn kopovaliokunnan järjestämässäkopoillanvietossa tutustumassa muiden ainejärjestöjen kopoihin edellisellä viikolla.

Keväällä on vielä tiedossa T3 -prosessin seuraamista ja muistuttelua kandiseminaari-ilmoittautumisesta.

Syksyllä heti alkuun tehdään kysely fukseille opiskelutaustoista ja valmennuskursseista, ja lomake avataan saman tien myös koko jäsenistölle vastattavaksi.

1. Verkostot

Kevään aikana Mikko Lampo ja Petra Kantola ovat osallistuneet JKY:n kollegioihin, joita on järjestetty kerran kuussa. Kollegioissa heille on kerrottu kuulumisia JKK:n johtokunnasta, keskusteltu Tampere3-hankkeesta, sekä pidetty yhteyksiä yllä JKY:n muihin ainejärjestöihin.

Lisäksi he ovat osallistuneet politiikan tutkimuksen opetusneuvoston kokouksiin, joita on keväällä ollut kaksi. Opetusneuvostossa on keskusteltu ajankohtaisista asioista henkilökunnan kanssa, kuten kurssipalautteista sekä Tampere3-hankkeesta, ja sovittu yhteistyössä järjestettävistä tapahtumista.

1. Kansainvälisyys ja kehitysyhteistyö

Politiikan tutkimuksen yksikköön on hyväksytty 33 vaihto-opiskelijaa, jotka saapuvat syksyllä. Res-ohjelman kv.politiikan pääaineeseen on hyväksytty maksimimäärä eli 15 henkilöä, mutta Lexica ry on luvannut ottaa edellä mainituista 5 tutoroitavaa ainejärjestönsä piiriin. Iltakoululle jää siis tutoroitaviksi 33 vaihto-opiskelijan lisäksi Res-ohjelman 11 henkilöä sekä mahdollisesti lisää tutoroitavia JKK:lta.

Vaihto-opiskelijaystävällisiä tapahtumia on suunnitteilla Hiiriviikoille useampia, muun muassa kaupunkikierros ja Amazing Race sekä mahdollisesti Challenge Accepted ja bussirundi.

Lisäksi järjestetään erillinen Iltakoulu<3Exchange students –tapahtuma ennen syksyn orientoivia opintoja, jossa vaihto-opiskelijat voivat tutustua tutoreihinsa ja toisiinsa jo lukuvuoden alussa.

Kehitysyhteistyö: Pamojalta on yritetty lähettää liitetiedostokuvia kehitysyhteistyövaroilla tekemistä hankinnoista jo pariin otteeseen, mutta sähköpostin liitteet eivät ole tulleet perille huonon internetyhteyden vuoksi. Viestittelyä jatketaan. Sara Österberg tekee yhteenvedon yhteistyön etenemisestä ja saavutuksista politologeille. Kehitysyhteistyöstä tehdään myös juttu Fuksi-Antiin.

1. Liikunta

Liikuntavuorohaut ovat käynnissä. Iltakoulu hakee kahta eri liikuntavuoroa ensi vuodelle.

Matleena Moisio tekee liikunnasta jutun Fuksi-Antiin, jossa kerrotaan Unipolisportin ja UTAsportin liikuntamahdollisuuksista sekä Työväen Ampujien toiminnasta.

Jäsenistöltä on tullut toiveita liikuntahöntsäryhmän perustamisesta, jonka tarkoituksena on kokoontua mahdollisesti muutaman viikon välein liikunnan pariin. Ehdotuksena on matalamman kynnyksen liikuntaryhmä, josta tiedotetaan Iltakoululla on asiaa! –ryhmässä. Ehdotusta kannatetaan.

Ensi syksylle kaavaillaan myös leikkimielistä liikkumiskampanjaa, jossa kisataan ja eniten liikkunut palkitaan syksyn tapahtumassa. Pohditaan kampanjan toteuttamista.

1. Tiedotus ja sähköpostiuudistus

Tiedotus: "Vad är Iltakoulu?" -alasivu on sijoitettu In english -palkkiin. Myös alumnipalkki on päivitetty. Nyt yläsivuna on "Alumni", jonka alla on alasivut "Alumnipankki" ja "Verkostot". Näiden lisäksi nettisivuilla olevat yhteiskunta-alan korkeakoulutettujen tiedot on päivitetty ajan tasalle.

Vaaliveikkauksesta lisätään briiffaus nettisivuille.

Vapputapahtumien kuvat sekä Artturin sopimuslogo lisätään nettisivuille pian.

Tutorvastaavan terveiset fukseille lisätään sivuille kesän aikana.

Sähköposti: Markus Rahja ehdottaa, että siirrytään uusien sähköpostien käyttöön kesän aikana siten, että fuksien kanssa aloitettava viestintä tapahtuu jo uusista sähköposteista, ja syksystä alkaen siirrytään käyttämään pääasiassa kyseisiä uusia sähköpostiosoitteita. Markus Rahja ehdottaa myös, että jokaiselle hallituksesta tehdään sähköpostit ja sitä kautta viestitään myös sisäisesti. Sähköpostien etuna on osoitemuotojen yhtenäisyys.

Vuosijuhlatoimikunta on esittänyt toiveen vuosijuhlia varten tehtävästä sähköpostista, johon vastaanotettaisiin muun muassa ilmoittautumiset Vuosijuhlille. Ehdotusta kannatetaan.

1. Kulttuuri

Kantolipun hankinta siirtyy syksylle. Vera Järvenreuna laittaa kesän aikana saamansa tiedot hallituksen Facebook-sivuille, ja sähköinen päätös tehdään kesän aikana kantolipun yksityiskohdista ja sen tilaamisesta.

Syksyn bussirundin suunnittelu aloitetaan jo kesän puolella.

Kulttuuriuutiskirjeiden lähettäminen jatkuu sähköpostitse myös ensi lukuvuonna.

Vera Järvenreuna kirjoittaa lyhyen esittelyn Tampereen kulttuurista syksyllä ilmestyvään Fuksi-Antiin.

1. Vuosijuhlat

Vuosijuhlatoimikunta kokoontui 12.5. klo 10. Kokouksessa kartoitettiin tämän hetkinen tilanne, eli varattu juhla- sekä sillispaikka sekä valmisteluihin liittyvät tehtävät. Ennen syksyä ei ole juurikaan mahdollista tehdä konkreettisia valmisteluita, joten kokous oli luonteeltaan tiedotusluontoinen.

Mikko Lampo alkaa kartoittamaan juhlapuhujia pian. Jyrki Kataisen vastausta odotellaan.

1. Tutorointi ja ainejärjestötila

Aj-tila on kevätsiivottu ja se suljetaan keskiviikkona 13.5.

Tutorointi: Fuksiannin ja Hiiripassin painokulut eivät ole vielä tiedossa, joten ne tulevat myöhemmin hyväksyttäviksi sähköisesti.

Tutorhaalarimerkki on tarkoitus on tilata jokaiselle tutorille. Interaktio suunnittelee merkit ja hoitaa tilauksen. Merkkien hinta on noin 2 euroa merkiltä.

Syksyn aikataulu on valmis lukuun ottamatta muutamaa tapahtumaa, jotka vaativat hiomista.

Kevään viimeinen tutorkokous on ensi viikolla.

Fuksi-Antin kansikuvaehdotuksia otetaan vastaan.

1. Menneet tapahtumat
2. Vappuviikot
3. Särkän Märkä 29.4.

Kehnosta säästä huolimatta varsin onnistunut tapahtuma.

1. Vappusitsit 30.4.

121 osallistujaa. Tapahtuma meni hyvin, vaikka Kalevan Kilta osoittautui melko ahtaaksi sitsipaikaksi. Tarjoilut keräsivät kiitosta.

1. Vappubrunssi 1.5.

Noin 35 henkilöä. Leppoista oleskelua.

1. Vierailu Ylen Mediapolikseen 29.4.

Vierailulle osallistui 15 henkilöä. Vierailijoille esiteltiin YLE:n tilat sekä kuvattiin ohjelman ”Battle” demojakso. Onnistunut vierailu.

1. Porraspoukkoilu 5.5.

8 osanottajaa neljästä eri ainejärjestöstä: Iltakoulu, Cortex, Vostok, Reettorit. Onnistunut tapahtuma.

1. Avoimien ovien päivä 6.5.

Iltakoulu oli mukana samalla ständillä kauppatieteiden ja hallintotieteilijöiden kanssa. Tarjolla oli karkkia ja esitteitä politiikan tutkimuksesta. Kv. Politiikka kiinnosti vierailijoita valtio-oppia enemmän.

1. Simaa & tippaleipiä 7.5.

Jäsenistöä oli paikalla noin 25 henkilöä. Simaa ja munkkeja nautittiin hyvässä hengessä henkilökunnan kanssa. Vuoden parhaana opettajana kukitettiin Elina Kestilä-Kekkonen. Vuoden paras kurssi oli Hannes Peltosen POLKVS21-Menetelmäharjoituskurssi.

Lukuvuosipalaute on nostattanut keskustelua tänä vuonna mm. kansainvälisen politiikan opintosuunnan osalta. Syksyllä tullaan keskustelemaan henkilökunnan kanssa palautteen kehittämisestä ja sen ajankohdasta, sillä aikaisemmin keväällä palaute voitaisiin ottaa mukaan opetuksen suunnittelutyöhön. Jäsenistön puolelta potentiaalisena ongelmana päällekkäisyys toimintakyselyn kanssa ja fukseilta saatavan palautteen vaikeus muutaman kuukauden opiskelun jälkeen. Kehitysideoita otetaan vastaan.

1. Iltakoulu <3 valmennuskurssilaiset 7.5.

Iltakoululaisia oli paikalla noin 20. Jo perinteeksi muodostunut tapahtuma oli jälleen kerran onnistunut.

1. Tulevat tapahtumat
2. Ilves-eksku 14.5.

Ilmoittautuneita on tällä hetkellä 6 henkilöä. Eksku on omakustanteinen.

1. Alumnitapahtuma 1.8.

Jari Mäkäläinen tiedottaa tapahtumasta heti kun sen yksityiskohdat tarkentuvat.

*Markus Rahja poistui ajassa 17.05.*

1. Hiiriviikot, alustava aikataulu
2. 26.8. Epävirallinen hengailuiltama @Artturi
3. 27.8. Tutustumissauna @Media54

Saunatila on maksettu.

1. 31.8. Kaupunkikierros, Jatkot: tapahtuman sisältö tarkentuu myöhemmin.
2. 1.9. Johtajuussymposium, jatkot @Klubi
3. 2.9. Johtajuussymposium, Amazing Race
4. 3.9. Yliopiston avajaiset, jatkot
5. 7.9. Pispalakierros
6. 8.9. Grillibileet
7. 9.9. TAMY:n kaupunkisuunnistus

Matleena Moisio ja Milla Toivanen lupautuvat rastinpitäjiksi.

1. 10.9. Etkot Staabin kanssa, Kolmio-bileet
2. 11.9. Kollektiivinen köllintä

Järjestetään todennäköisesti Sorsapuistossa

1. 14.9. Pihaleikkejä Kiovan puistossa ja jatkot TAMKO:n saunalla
2. 15.9. Challenge Accepted, fuksibileet @Doris
3. 16.9. Sitsiharkat + kulttuuritapahtuma
4. 17.9. Fuksisitsit

Sitsipaikaksi kaavaillaan Messukylän työväentaloa. Varaus tehdään pian.

1. Bussirundi 24.9.

Suunnittelu on käynnissä. Työryhmässä mukana on Vera Järvenreuna, Aino Kattilakoski ja Milla Toivanen. Bussit on varattu, ja niiden lukumäärä tarkentuu myöhemmin.

1. Johtajuussymposium 1.9. & Aamulehden paneeli 2.9.

Debattijoukkue on kasattu**.** Politiikan tutkimusta edustaa Mikko Lampo, Mikko Lahtinen, Marko Juutinen sekä Ville Tynkkynen. Johtajuussymposiumin yrityskäytävälle on ollut vaikeuksia saada yhteistyöstä kiinnostuneita yrityksiä.

Aamulehden paneeli: Johtajuussymposiumin yhteydessä pidettävä tilaisuus, jonne kaavaillaan varsin nimekkäitä panelisteja keskustelemaan siitä, koulutetaanko yliopistossa oikeita asioita työelämästä. Jäsenistö voi lähettää kysymyksiä paneeliin Tuomas Koivistolle osoitteeseen koivisto.tuomas.v@student.uta.fi.

1. Muut esille tulevat asiat

Ei muita esille tulevia asioita.

1. Seuraavan kokouksen ajankohta

Seuraava kokous pidetään 26.8. klo 12 alkaen.

1. Kokouksen päättäminen

Kokous päätetään ajassa 17.25.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mikko Lampo, puheenjohtaja Maria Lavonen, sihteeri

­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vera Järvenreuna, pöytäkirjantarkastaja Matleena Moisio, pöytäkirjantarkastaja